Document ID: 32014L0044

KOMISIJOS DIREKTYVA 2014/44/ES
2014 m. kovo 18 d.
kuria iš dalies keičiami Europos Parlamento ir Tarybos direktyvos 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo I, II ir III priedai
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. gegužės 26 d. Europos Parlamento ir Tarybos direktyvą 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo ir panaikinančią Direktyvą 74/150/EEB (1), ypač į jos 19 straipsnio 1 dalies a punktą,
kadangi:
(1)
Direktyva 2003/37/EB nustatyta ir su variklinių transporto priemonių tipo patvirtinimo taisyklėmis suderinta žemės ūkio ir miškų ūkio traktorių tipo patvirtinimo sistema;
(2)
2000 m. gegužės 22 d. Europos Parlamento ir Tarybos direktyva 2000/25/EB dėl veiksmų, kurių būtina imtis dėl variklių, skirtų žemės ūkio ar miškų ūkio traktoriams, išmetamų dujinių teršalų ir kietųjų dalelių, iš dalies keičianti Tarybos direktyvą 74/150/EEB (2), yra viena iš atskirų direktyvų, susijusių su Direktyva 2003/37/EB nustatyta tipo patvirtinimo sistema. Direktyva 2000/25/EB buvo iš dalies pakeista, įtraukiant į ją kelis 1997 m. gruodžio 16 d. Europos Parlamento ir Tarybos direktyvos 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (3) pakeitimus dėl derinimo su technikos pažanga, naujų išmetalų etapų nustatymo, alternatyvių tipo patvirtinimo procedūrų nustatymo ir lankstumo schemų diegimo;
(3)
siekiant atsižvelgti į šiuos Direktyvos 2000/25/EB pakeitimus reikėtų atnaujinti atitinkamas administracines Direktyvos 2003/37/EB nuostatas;
(4)
todėl Direktyvos 2003/37/EB I, II ir III priedai turėtų būti atitinkamai iš dalies pakeisti;
(5)
šioje direktyvoje nustatytos priemonės atitinka Direktyvos 2003/37/EB 20 straipsnio 1 dalimi įsteigto komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 2003/37/EB I, II ir III priedai iš dalies keičiami pagal šios direktyvos priedą.
2 straipsnis
1. Valstybės narės ne vėliau kaip 2015 m. sausio 1 d. priima įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų nuostatų tekstą.
Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje 2014 m. kovo 18 d.

Labels: 7
8
3
6